Pasiūlymas Europos parlamento ir Tarybos reglamentas iš dalies keičiantis Reglamentą (EB) Nr. 1638/2006, išdėstantį bendrąsias nuostatas, kurios nustato Europos kaimynystės ir partnerystės priemonę /* KOM/2008/0308 galutinis/2 - COD 2008/0095 */





[pic] | EUROPOS BENDRIJŲ KOMISIJA | Briuselis, 2008.5.21 KOM(2008) 308 galutinis 2008/0095 (COD) Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Reglamentą (EB) Nr. 1638/2006, išdėstantį bendrąsias nuostatas, kurios nustato Europos kaimynystės ir partnerystės priemonę (pateikta Komisijos) AIŠKINAMASIS MEMORANDUMAS Siūlomas reglamentas iš dalies keičia 2006 m. spalio 24 d. Europos Parlamento ir Tarybos reglamento (EB) Nr. 1638/2006, išdėstančio bendrąsias nuostatas, kurios nustato Europos kaimynystės ir partnerystės priemonę, 23 straipsnį. Šio pakeitimo tikslas dvejopas. Pirma, juo siekiama aiškiau apibrėžti esamas nuostatas dėl finansinių tarpininkų tvarkomų Bendrijos lėšų, susijusių su paskolų finansavimu, kapitalo investicijomis, garantijų fondais ar investicijų fondais. Esamame tekste aiškiai nenurodyta, ar tokias lėšas (pvz., per atnaujinamųjų lėšų fondą) galima reinvestuoti toliau. Lėšų pakartotinis panaudojimas yra įprastas rizikos kapitalo ir paskolų finansavimo operacijose. Taigi, lėšas, grįžtančias iš senų paskolų ir investicijų, galima reinvestuoti. Taip dar padidėtų tikslinių pagalbos gavėjų gaunama nauda ir būtų padidintas pagalbos poveikis. Būtina skubiai išaiškinti šį klausimą, nes panašios operacijos gali būti atliekamos pagal netrukus pradėsiančią veikti Kaimynystės investavimo priemonę. Antra, siūlomu pakeitimu EIB leidžiama, vykdant Europos ir Viduržemio jūros regiono valstybių investicijų ir partnerystės programą (EVIPP), reinvestuoti iš buvusių operacijų, finansuotų pagal MEDA ir ankstesnius finansinius protokolus su Alžyru, Egiptu, Graikija, Jordanija, Kipru, Libanu, Malta, Maroku, Sirija, Tunisu ir Turkija sugrįžtančias lėšas (grįžtamąsias lėšas). Grįžtamosios lėšos apima grąžinamą kapitalą ir iš investicijų gaunamas pajamas (įskaitant palūkanas, dividendus, pelną arba nuostolį iš akcijų (dalių) pardavimo ir Banko skiriamas baudas). Reinvestavimas bus vykdomas pagal šio reglamento nuostatas. 2006 m. buvo atlikta EVIPP peržiūra, t. y. buvo peržiūrėtos EIB paskolos ir EIB valdomi ES biudžeto ištekliai, naudojami rizikos kapitalui, techninei pagalbai, palūkanų subsidijoms ir specialiosioms paskoloms. Siekdama geriausiai panaudoti turimas lėšas, Komisija EVIPP komunikate[1] pasiūlė šias grįžtamąsias lėšas panaudoti naujoms rizikos kapitalo operacijoms. Šį pasiūlymą patvirtino ECOFIN taryba (2006 m. lapkričio mėn.), pabrėždama, jog EVIPP turėtų būti toliau plėtojama ir stiprinama. Kadangi ankstesniuose reglamentuose nebuvo aiškiai numatyta galimybė reinvestuoti lėšas, šiuo metu grįžtamosios lėšos grąžinamos į Bendrijos biudžetą netrukus po to, kai pagalbos gavėjas grąžina sumą EIB. Siūlomu pakeitimu EIB būtų leista reinvestuoti tokias lėšas vykdant EVIPP iki kol Komisija nenuspręs operacijos užbaigti. Kol siūlomas pakeitimas svarstomas, Komisija, siekdama baigti grįžtamųjų lėšų grąžinimą ir išvengti lėšų, turimų būsimoms operacijoms pagal EVIPP mažėjimo, tuoj po šio pasiūlymo priėmimo, iki kol siūlomą pakeitimą priims teisėkūros institucija, prašys EIB sustabdyti lėšų grąžinimą į Bendrijos biudžetą ir laikyti lėšas sąskaitoje, už kurios indėlius mokamos palūkanos. Jei pasiūlymas bus priimtas, EIB bus leista šias lėšas reinvestuoti. Jei pakeitimas nebus priimtas, EIB sąskaitose laikomos lėšos (ir palūkanos) iš karto bus grąžintos į Bendrijos biudžetą. 2008/0095 (COD) Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Reglamentą (EB) Nr. 1638/2006, išdėstantį bendrąsias nuostatas, kurios nustato Europos kaimynystės ir partnerystės priemonę EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 179 ir 181a straipsnius, atsižvelgdami į Komisijos pasiūlymą, laikydamiesi Sutarties 251 straipsnyje nustatytos tvarkos[2], kadangi: 1. 2006 m. spalio 24 d. Europos Parlamento ir Tarybos reglamentu (EB) Nr. 1638/2006, išdėstančiu bendrąsias nuostatas, kurios nustato Europos kaimynystės ir partnerystės priemonę, sukuriama sistema Bendrijos pagalbai kaimyninėms šalims ir Rusijai teikti. 2. Siekiant paremti investicijas į infrastruktūrą ir privačiojo sektoriaus vystymąsi, yra svarbu Bendrijos pagalbą veiksmingai panaudoti Europos investicijų banko ir kitų finansų tarpininkų valdomoms priemonėms, susijusioms su paskolų finansavimu, kapitalo investicijomis, garantijų fondais ar investicijų fondais. 3. Tokių priemonių veiksmingumas padidėtų, jei finansų tarpininkams būtų leidžiama pagal šias priemones grąžinamas lėšas reinvestuoti į naujas operacijas. 4. Pagal Europos ir Viduržemio jūros regiono valstybių investicijų ir partnerystės programą (EVIPP) lėšos sėkmingai buvo nukreipiamos į Viduržemio jūros regioną, teikiant paskolas privačioms įmonėms ir investuojant į infrastruktūrą, kad būtų pagerinta verslo aplinka. 5. Siekiant dar labiau sustiprinti EVIPP, reikia EIB leisti reinvestuoti lėšas, grąžinamas vykdant operacijas pagal priede išvardytus reglamentus ir sprendimus, ES nepriklausančiose Viduržemio jūros regiono šalyse. 6. Šiame reglamente laikoma, jog paskolų palūkanos, investicijų dividendai, pelnas ir nuostoliai iš akcijų (dalių) pardavimo bei lėšos iš skiriamų baudų priklauso Europos investicijų bankui. 7. Todėl Reglamentas (EB) Nr. 1638/2006 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1638/2006 iš dalies keičiamas taip: (1) 23 straipsnio 2 dalis pakeičiama taip: 2. Komisija kiekvienu atveju atskirai patvirtina 1 dalies įgyvendinimo nuostatas, visų pirma numatančias rizikos pasidalijimą, už įgyvendinimą atsakingo tarpininko atlygį, lėšų panaudojimą, pakartotinį panaudojimą arba susigrąžinimą bei operacijos užbaigimą. (2) 23 straipsnis papildomas tokia 3 dalimi: 3. Komisija gali nuspręsti, kad pagal priede pateikiamus reglamentus ir sprendimus Europos investicijų bankas jam grąžinamas lėšas ir sukauptas pajamas reinvestuoja Viduržemio jūros šalyse, kurioms taikomas šis reglamentas. 2 straipsnisĮsigaliojimas Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje […] Europos Parlamento vardu Tarybos vardu Pirmininkas Pirmininkas […][…] Priedas 5 konstatuojamojoje dalyje 1 straipsnio 2 dalyje nurodyti reglamentai ir sprendimai Pirmieji finansiniai protokolai 1978 m. rugsėjo 26 d. Tarybos Reglamentas (EEB) Nr. 2210/78 dėl Europos ekonominės bendrijos ir Alžyro Liaudies Demokratinės Respublikos bendradarbiavimo susitarimo sudarymo (OL L 263, 1978 9 27, p. 1). 1978 m. rugsėjo 26 d. Tarybos Reglamentas (EEB) Nr. 2211/78 dėl Europos ekonominės bendrijos ir Maroko Karalystės bendradarbiavimo susitarimo sudarymo (OL L 264, 1978 9 27, p. 1). 1978 m. rugsėjo 26 d. Tarybos Reglamentas (EEB) Nr. 2212/78 dėl Europos ekonominės bendrijos ir Tuniso Respublikos bendradarbiavimo susitarimo sudarymo (OL L 265, 1978 9 27, p. 1). 1978 m. rugsėjo 26 d. Tarybos Reglamentas (EEB) Nr. 2213/78 dėl Europos ekonominės bendrijos ir Egipto Arabų Respublikos bendradarbiavimo susitarimo sudarymo (OL L 266, 1978 9 27, p. 1). 1978 m. rugsėjo 26 d. Tarybos Reglamentas (EEB) Nr. 2214/78 dėl Europos ekonominės bendrijos ir Libano Respublikos bendradarbiavimo susitarimo sudarymo (OL L 267, 1978 9 27, p. 1). 1978 m. rugsėjo 26 d. Tarybos Reglamentas (EEB) Nr. 2215/78 dėl Europos ekonominės bendrijos ir Jordanijos Hašimitų Karalystės bendradarbiavimo susitarimo sudarymo (OL L 268, 1978 9 27, p. 1). 1978 m. rugsėjo 26 d. Tarybos Reglamentas (EEB) Nr. 2216/78 dėl Europos ekonominės bendrijos ir Sirijos Arabų Respublikos bendradarbiavimo susitarimo sudarymo (OL L 269, 1978 9 27, p. 1). Antrieji finansiniai protokolai 1982 m. lapkričio 22 d. Tarybos Reglamentas (EEB) Nr. 3177/82 dėl Europos ekonominės bendrijos ir Alžyro Liaudies Demokratinės Respublikos finansinio ir techninio bendradarbiavimo protokolo sudarymo (OL L 337, 1982 11 29, p. 1). 1982 m. lapkričio 22 d. Tarybos reglamentas (EEB) Nr. 3178/82 dėl Europos ekonominės bendrijos ir Egipto Arabų Respublikos finansinio ir techninio bendradarbiavimo protokolo sudarymo (OL L 337, 1982 11 29, p. 8). 1982 m. lapkričio 22 d. Tarybos reglamentas (EEB) Nr. 3179/82 dėl Europos ekonominės bendrijos ir Jordanijos Hašimitų Karalystės finansinio ir techninio bendradarbiavimo protokolo sudarymo (OL L 337, 1982 11 29, p. 15). 1982 m. lapkričio 22 d. Tarybos reglamentas (EEB) Nr. 3180/82 dėl Europos ekonominės bendrijos ir Libano Respublikos finansinio ir techninio bendradarbiavimo protokolo sudarymo (OL L 337, 1982 11 29, p. 22). 1982 m. lapkričio 22 d. Tarybos reglamentas (EEB) Nr. 3181/82 dėl Europos ekonominės bendrijos ir Maroko Karalystės finansinio ir techninio bendradarbiavimo protokolo sudarymo (OL L 337, 1982 11 29, p. 29). 1982 m. lapkričio 22 d. Tarybos reglamentas (EEB) Nr. 3182/82 dėl Europos ekonominės bendrijos ir Sirijos Arabų Respublikos finansinio ir techninio bendradarbiavimo protokolo sudarymo (OL L 337, 1982 11 29, p. 36). 1982 m. lapkričio 22 d. Tarybos reglamentas (EEB) Nr. 3183/82 dėl Europos ekonominės bendrijos ir Tuniso Respublikos finansinio ir techninio bendradarbiavimo protokolo sudarymo (OL L 337, 1982 11 29, p. 43). Tretieji finansiniai protokolai 1987 m. gruodžio 21 d. Tarybos sprendimas 88/30/EEB dėl Europos ekonominės bendrijos ir Alžyro Liaudies Demokratinės Respublikos finansinio ir techninio bendradarbiavimo protokolo sudarymo (OL L 22, 1988 1 27, p. 1). 1987 m. gruodžio 21 d. Tarybos sprendimas 88/31/EEB dėl Europos ekonominės bendrijos ir Egipto Arabų Respublikos finansinio ir techninio bendradarbiavimo protokolo sudarymo (OL L 22, 1988 1 27, p. 9). 1987 m. gruodžio 21 d. Tarybos sprendimas 88/32/EEB dėl Europos ekonominės bendrijos ir Jordanijos Hašimitų Karalystės finansinio ir techninio bendradarbiavimo protokolo sudarymo (OL L 22, 1988 1 27, p. 17). 1987 m. gruodžio 21 d. Tarybos sprendimas 88/33/EEB dėl Europos ekonominės bendrijos ir Libano Respublikos finansinio ir techninio bendradarbiavimo protokolo sudarymo (OL L 22, 1988 1 27, p. 25). 1987 m. gruodžio 21 d. Tarybos sprendimas 88/34/EEB dėl Europos ekonominės bendrijos ir Tuniso Respublikos finansinio ir techninio bendradarbiavimo protokolo sudarymo (OL L 22, 1988 1 27, p. 33). 1988 m. birželio 30 d. Tarybos sprendimas 88/453/EEB dėl Europos ekonominės bendrijos ir Maroko Karalystės finansinio ir techninio bendradarbiavimo protokolo sudarymo (OL L 224, 1988 8 13, p. 32). 1992 m. lapkričio 16 d. Tarybos sprendimas 92/549/EEB dėl Europos ekonominės bendrijos ir Sirijos Arabų Respublikos finansinio ir techninio bendradarbiavimo protokolo sudarymo (OL L 352, 1992 12 2, p. 21). Ketvirtieji finansiniai protokolai 1991 m. gruodžio 19 d. Tarybos sprendimas 92/44/EEB dėl Europos ekonominės bendrijos ir Tuniso Respublikos finansinio ir techninio bendradarbiavimo protokolo sudarymo (OL L 18, 1992 1 25, p. 34). 1992 m. kovo 16 d. Tarybos sprendimas 92/206/EEB dėl Europos ekonominės bendrijos ir Alžyro Liaudies Demokratinės Respublikos finansinio ir techninio bendradarbiavimo protokolo sudarymo (OL L 94, 1992 4 8, p. 13). 1992 m. kovo 16 d. Tarybos sprendimas 92/207/EEB dėl Europos ekonominės bendrijos ir Egipto Arabų Respublikos finansinio ir techninio bendradarbiavimo protokolo sudarymo (OL L 94, 1992 4 8, p. 21). 1992 m. kovo 16 d. Tarybos sprendimas 92/208/EEB dėl Europos ekonominės bendrijos ir Jordanijos Hašimitų Karalystės finansinio ir techninio bendradarbiavimo protokolo sudarymo (OL L 94, 1992 4 8, p. 29). 1992 m. kovo 16 d. Tarybos sprendimas 92/209/EEB dėl Europos ekonominės bendrijos ir Libano Respublikos finansinio ir techninio bendradarbiavimo protokolo sudarymo (OL L 94, 1992 4 8, p. 37). 1992 m. lapkričio 16 d. Tarybos sprendimas 92/548/EEB dėl Europos ekonominės bendrijos ir Maroko Karalystės finansinio ir techninio bendradarbiavimo protokolo sudarymo (OL L 352, 1992 12 2, p. 13). 1994 m. sausio 24 d. Tarybos sprendimas 94/67/EB dėl Europos ekonominės bendrijos ir Sirijos Arabų Respublikos finansinio ir techninio bendradarbiavimo protokolo sudarymo (OL L 32, 1994 2 5, p. 44). Kipras, Graikija, Malta ir Turkija 1978 m. lapkričio 23 d. Tarybos reglamentas (EEB) Nr. 2760/78 dėl Europos ekonominės bendrijos ir Kipro Respublikos finansinio protokolo sudarymo (OL L 332, 1978 11 29, p. 1). 1984 m. kovo 26 d. Tarybos reglamentas (EEB) Nr. 787/84 dėl Europos ekonominės bendrijos ir Kipro Respublikos finansinio ir techninio bendradarbiavimo protokolo sudarymo (OL L 85, 1984 3 28, p. 37). 1990 m. vasario 26 d. Tarybos sprendimas 90/153/EEB dėl Europos ekonominės bendrijos ir Kipro Respublikos finansinio ir techninio bendradarbiavimo protokolo sudarymo (OL L 82, 1990 3 29, p. 32). 1995 m. spalio 30 d. Tarybos sprendimas 95/485/EB dėl Europos bendrijos ir Kipro Respublikos finansinio ir techninio bendradarbiavimo protokolo sudarymo (OL L 278, 1995 11 21, p. 22). 1999 m. kovo 30 d. Tarybos sprendimas 1999/258/EB dėl protokolo, kuriuo pratęsiamas laikotarpis, per kurį gali būti skiriamos ketvirtajame Europos bendrijos ir Kipro Respublikos finansinio ir techninio bendradarbiavimo protokole numatytos lėšos, sudarymo (OL L 100, 1999 4 15, p. 25). 1978 m. liepos 25 d. Tarybos sprendimas 78/666/EEB dėl Europos ekonominės bendrijos ir Graikijos finansinio protokolo sudarymo (OL L 225, 1978 8 16, p. 25). 1976 m. balandžio 23 d. Tarybos reglamentas (EEB) Nr. 939/76, kuriuo sudaromas finansinis protokolas ir protokolas, nustatantis tam tikras susitarimo dėl EEB ir Maltos asociacijos steigimo nuostatas (OL L 111, 1976 4 28, p. 1). 1986 m. liepos 7 d. Tarybos reglamentas (EEB) Nr. 2458/86 dėl Europos ekonominės bendrijos ir Maltos Respublikos finansinio ir techninio bendradarbiavimo protokolo sudarymo (OL L 216, 1986 8 5, p. 1). 1989 m. birželio 12 d. Tarybos sprendimas 89/378/EEB dėl Europos ekonominės bendrijos ir Maltos finansinio ir techninio bendradarbiavimo protokolo sudarymo (OL L 180, 1989 6 27, p. 46). 1995 m. spalio 30 d. Tarybos sprendimas 95/484/EB dėl Europos bendrijos ir Maltos Respublikos finansinio ir techninio bendradarbiavimo protokolo sudarymo (OL L 278, 1995 11 21, p. 14). 1999 m. kovo 30 d. Tarybos sprendimas 1999/259/EB dėl protokolo, kuriuo pratęsiamas laikotarpis, per kurį gali būti skiriamos ketvirtajame Europos bendrijos ir Maltos Respublikos finansinio ir techninio bendradarbiavimo protokole numatytos lėšos, sudarymo (OL L 100, 1999 4 15, p. 31). 1979 m. kovo 5 d. Tarybos sprendimas 79/281/EEB dėl Europos ekonominės bendrijos ir Turkijos finansinio protokolo sudarymo (OL L 067, 1979 3 17, p. 14). Horizontalūs reglamentai 1986 m. gruodžio 22 d. Tarybos reglamentas (EEB) Nr. 3973/86 dėl Bendrijos ir Alžyro, Maroko, Tuniso, Egipto, Libano, Jordanijos, Sirijos, Maltos bei Kipro finansinio ir techninio bendradarbiavimo protokolų taikymo (OL L 370, 1986 12 30, p. 5). 1992 m. birželio 29 d. Tarybos reglamentas (EEB) Nr. 1762/92 dėl Bendrijos ir Viduržemio jūros valstybių, kurios nėra narės, sudarytų protokolų dėl finansinio ir techninio bendradarbiavimo įgyvendinimo (OL L 181, 1992 7 1, p. 1) . 1992 m. birželio 29 d. Tarybos reglamentas (EEB) Nr. 1763/92 dėl finansinio bendradarbiavimo su visomis Bendrijai nepriklausančiomis Viduržiemio jūros regiono šalimis (OL L 181, 1992 7 1, p. 22). 1996 m. liepos 23 d. Tarybos reglamentas (EB) Nr. 1488/96 dėl finansinių ir techninių priemonių, remiančių (MEDA) ekonominių ir socialinių struktūrų reformą pagal Europos-Viduržemio jūros regiono valstybių partnerystę (OL L 189, 1996 7 30, p. 1). Reglamentas su paskutiniais pakeitimais, padarytais Reglamentu (EB) Nr. 2112/2005. FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMIS 1. PASIŪLYMO PAVADINIMAS: Europos Parlamento ir Tarybos reglamentas, iš dalies keičiantis Reglamentą (EB) Nr. 1638/2006, išdėstantį bendrąsias nuostatas, kurios nustato Europos kaimynystės ir partnerystės priemonę 2. BIUDŽETO EILUTĖS: 8.1 skyrius: Komisijos suteiktos paskolos, 8.1.0 straipsnis: lėšų susigrąžinimas ir palūkanos už specialias paskolas ir rizikos kapitalą, suteiktus remiantis finansinio bendradarbiavimo su Viduržemio jūros regiono ES nepriklausančiomis valstybėmis nuostatomis Atitinkamais metais (2008 m.) biudžete numatyta suma: 26 070 788 EUR 3. FINANSINIS POVEIKIS ( Pasiūlymas neturi finansinio poveikio X Pasiūlymas neturi finansinio poveikio išlaidoms, bet turi tokį finansinį poveikį įplaukoms: (mln. EUR (dešimtųjų tikslumu) (mln. EUR (dešimtųjų tikslumu) Biudžeto eilutė | 8 antraštinė dalis | Skolinimosi ir skolinimo veikla | 81 skyrius | Komisijos suteiktos paskolos | 810 straipsnis | Lėšų susigrąžinimas ir palūkanos už specialias paskolas ir rizikos kapitalą, suteiktus remiantis finansinio bendradarbiavimo su Viduržemio jūros regiono ES nepriklausančiomis valstybėmis nuostatomis | 35 EUR (apytiksliais apskaičiavimais) | Padėtis pradėjus taikyti priemonę | [n+1] | [n+2] | [paskesniais metais -] | 8.1.0 straipsnis | p.m. | p.m. | p.m. | * Lentelėje pateikiami apytiksliai skaičiai. 2008 m. prieš šio pasiūlymo patvirtinimą grąžintos lėšos nebus reinvestuotos pagal EVIPP. Reikia pažymėti, kad tiksliai apskaičiuoti sumas nepaprastai sunku, nes iš rizikos kapitalo operacijų gaunamų grįžtamųjų lėšų dalis dėl rizikingo priemonės pobūdžio yra labai nepastovi. Siūlomu 23 straipsnio pakeitimu, į jį įtraukiant 3 pastraipą, Komisijai suteikiama galimybė priimti sprendimą, kuriuo EIB būtų leidžiama reinvestuoti pagal MEDA vykdytas operacijas ir ankstesnius bendradarbiavimo su Viduržemio jūros šalimis finansinius protokolus grąžinamas lėšas. Dėl to šių lėšų grąžinimas į Bendrijos biudžetą bus atidedamas vėlesniam laikui ir jos toliau bus naudojamas infrastruktūros investicijoms ir privačiojo sektoriaus vystymuisi Viduržemio jūros regione paremti. 4. KOVOS SU SUKČIAVIMU PRIEMONĖS Bendrijos finansinių interesų apsauga ir kova su sukčiavimu bei pažeidimais yra neatsiejama Europos kaimynystės ir partnerystės priemonės (EKPP) reglamento dalis. Vykdant priemones, kurioms taikomas šis pakeitimas, EKPP lėšų panaudojimo administracinė stebėsena pavedama DG AIDCO. Kai susitarimo su finansų tarpininkais, valdančiais Bendrijos lėšas, dar nėra, toks susitarimas, apimantis visus naujajame EKPP reglamento 23 straipsnio 2 dalyje nurodytus aspektus, bus sudarytas. Tokiame susitarime bus aiškiai numatyta pagal priemones leidžiamų išlaidų stebėsena bei Komisijos, įskaitant Europos kovos su sukčiavimu tarnybą (OLAF), atliekama finansinė kontrolė ir Audito Rūmų atliekamas auditas (prireikus, vietoje). Finansų tarpininkai bus įpareigoti leisti Komisijai (OLAF) atlikti patikrinimus ir inspektavimus vietoje pagal 1996 m. lapkričio 11 d. Tarybos reglamentą (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje, siekiant apsaugoti Europos Bendrijų finansinius interesus nuo sukčiavimo ir kitų pažeidimų. [1] Komunikatas Tarybai: Europos ir Viduržemio jūros regiono valstybių investicijų ir partnerystės programos (EVIPP) ir būsimų galimybių įvertinimas (COM(2006)592 galutinis, 2006 10 17). [2] ... Europos Parlamento nuomonė ir ... Tarybos sprendimas.